Legal Document

Category: 270

Text:
77. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ42/72 της 8/22 Ιαν. 1982 (ΦΕΚ  Β’ 21) Καθορισμός εισφορών ασφαλισμένων του Ταμείου Συντάξεως Αυτασφαλίσεως Υγειονομικών. ΄Εχοντας υπόψη: 1.Τις διατάξεις της παρ. 4 του άρθρ. 6 του Ν.Δ. 3348/1955, όπως αντικατεστάθηκαν με την παρ. 1 του άρθρ. 4 του Νόμ. 982/1979, περί τροποποιήσεως και συμπληρώσεως της «περί Ταμείου Συντάξεως και Αυτασφαλίσεως Υγειονομικών» νομοθεσίας και ετέρων τινών διατάξεων». 2.Την 1245/29.10.81 απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 679/5.11.1981 τ.Β’). 3.Την πρόταση του Διοικητικού Συμβουλίου του ΤΣΑΥ που διατυπώθηκε στην 779/1.12.1981 απόφασή του και υποβλήθηκε με την 47978/11660/ 11.12.1981 αναφορά του Ταμείου. 4.Τη γνωμοδότηση του Συμβουλίου Κοινωνικής Ασφαλείας, που λειτουργεί στο Υπουργείο Κοινωνικών Υπηρεσιών, που λήφθηκε στην 42/29.12.81 συνεδρίασή του της ΚΑ’ περιόδου, αποφασίζουμε: 1.Από την 1 Ιαν. 1982 και εφεξής το ύψος της μηνιαίας συνταξιοδοτικής εισφοράς των ασφαλισμένων του Ταμείου Συντάξεως και Αυτασφαλίσεως Υγειονομικών (ΤΣΑΥ) που προβλέπεται από το εδάφ. α’ της παρ. 4 του άρθρ. 6 του Ν.Δ. 3348/55, όπως ισχύει μετά την αντικατάστασή του από την παρ. 1 του άρθρ. 4 του Νόμ. 982/1979, υπολογίζεται με ποσοστό που αναφέρει η διάταξη αυτή, πάνω στο βασικό μισθό του δημοσίου υπαλλήλου με 2ο βαθμό που θα ισχύει το μήνα Σεπτέμβριο κάθε προηγούμενου έτους προσαυξημένη κατά ποσοστό 20%. Ο πιο πάνω υπολογισμός θα ισχύει και για τις εισφορές που προβλέπονται από το εδάφ. β’ της παρ. 8 του άρθρ. 7 του Νόμ. 982/1979. 2.Οι εισφορές των ασφαλισμένων του ΤΣΑΥ για τους μήνες Νοέμβριο και Δεκέμβριο 1981, που αναφέρονται στις πιο πάνω περιπτώσεις, υπολογίζονται με βάση το βασικό μισθό δημοσίου υπαλλήλου με 2ο βαθμό που ίσχυε κατά το μήνα Οκτ. 1981 χωρίς καμμιά προσαύξηση. Σελ. 696, 32 Τεύχος 780- Σελ. 96